
ประกาศ
องค์การบริหารส่วนตำบลปุโรง
เรื่อง  แบบบัญชีรายการที่ดินและสิ่งปลูกสร้าง (ภ.ด.ส.3)
……………………………………

	ตามพระราชบัญญัติภาษีที่ดินและสิ่งปลูกสร้าง พ.ศ. 2562 และ ระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ข้อ 23 กำหนดให้ องค์กรปกครองส่วนท้องถิ่นต้องแจ้งรายการที่ดินและสิ่งปลูกสร้างให้ประชาชนได้ตรวจสอบความถูกต้องก่อนการประเมินภาษี  และปิดประกาศไม่น้อยกว่า 30 วันนั้น 
	บัดนี้   องค์การบริหารส่วนตำบลปุโรงได้จัดทำแบบบัญชีรายการที่ดินและสิ่งปลูกสร้างภายในเขตองค์การบริหารส่วนตำบลปุโรงบางส่วนเรียบร้อยแล้ว ตามแบบบัญชีรายการที่ดินและสิ่งปลูกสร้าง (ภ.ด.ส.3) แนบท้ายประกาศนี้ 
	ทั้งนี้ ขอให้ท่านตรวจสอบรายการที่ดินและสิ่งปลูกสร้างในครอบครองของท่านว่าถูกต้องหรือไม่ หากตรวจสอบแล้วเห็นว่าข้อมูลไม่ถูกต้องหรือมีการเปลี่ยนแปลง  ขอให้ท่านแจ้งเจ้าหน้าที่ทำการตรวจสอบแก้ไข ภายใน 30 วัน นับแต่วันปิดประกาศ และ/หรือ วันที่ท่านได้รับหนังสือแจ้งรายการบัญชีที่ดินและสิ่งปลูกสร้าง (ภ.ด.ส.3) ซึ่งองค์การบริหารส่วนตำบลปุโรงได้จัดส่งให้ท่านโดยตรงแล้วอีกทาง
อนึ่ง หากท่านไม่ดำเนินการแก้ไขภายในกำหนดเวลา 30 วัน นับแต่วันปิดประกาศ และ/หรือ วันที่ท่านได้รับหนังสือแจ้งแบบบัญชีรายการที่ดินและสิ่งปลูกสร้าง (ภ.ด.ส.3) องค์การบริหารส่วนตำบลปุโรง จักถือว่าข้อมูลที่ได้สำรวจจัดทำ ถูกต้องครบถ้วนแล้วและจักได้นำไปประเมินภาษีให้ท่านต่อไป

จึงประกาศให้ทราบโดยทั่วกัน

ประกาศ   ณ   วันที่  4  มีนาคม    พ.ศ.   2563

